A CPU dota a l'ordinador d'a suya capacidat mas fundamental, a capacidat de programar-lo, y ye un d'os components absolutament necesarios ta montar qualsiquier ordinador chunto con os puertos de dentrata y salita. Una CPU puet estar integrada en un sistema como yera o caso d'os primers computadors u en un solo chip (SoC) y si ye asinas se diz microprocesador. En primerías d'os anyos 70 os microprocesadors cada vegata yeran mas complexos y poquet a poquet substituyoron a resta de disenyos que emplegaban diversos chips fendo que hue en día o termin procesador u CPU s'use habitualment ta referir-nos a qualsiquier microprocesador.